**Europa**

**Versio II**

Europa bona et pulchra virgo Graeca fuit. Quae, dum cum aliis puellis in campo ludit, currit, pilam iacit floresque

carpendo delectatur et album taurum vidit. Quem cum primum conspexerunt, amicae eius perterritae fugerunt.

Taurus autem non saevus esse videbatur: itaque Europa, quae minime metuebat eum manu sua tetigit. Taurus mugivit; Europa vero herbas tauro dedit. Deinde Europa, latum tauri tergum spectabat atque manu sua tangebat. Tandem in eius tergum considit et „O amicae, venite, et me spectate!“ inquit, „videte me in tauri tergo sedentem!“

Statim autem taurus ad maris oram currere coepit. Europa clamavit perterrita; amicae eius, in litus cucurrerunt, neque vero Europam, quae tauro vehebatur, consequi potuerunt: taurus enim Oceanum petivit atque natabat.

Postquam vero in altum pervenerunt, „Non taurus“ inquit, „sed luppiter, deorum hominumque pater sum. Noli autem timere: non enim malus sum, neque tibi nocere volo; te rapere constitui.“

Europa igitur, quae valde metuerat, timorem suum deposuit, neque iam flebat. Mox vero ad novam terram pervenerunt, ubi taurusad divinam suam formam rediit. Post breve tempus Europam uxorem duxit et

eam terram, ad quam simul cum ea pervenerat, Europam appellavit.